钦定古今图书集成/理学汇编/字学典/第104卷 > 卢肇
## 钦定古今图书集成/理学汇编/字学典/第104卷 > 卢肇

按《唐书艺文志》：“卢肇，字子发，袁州人。咸通歙州刺史。”
按林蕴《拨镫法序》：“蕴咸通末为州刑掾，时，庐陵卢肇
罢南浦太守，归宜春，蕴窃慕小学，因师于卢公子弟。
安期岁馀，卢公忽相谓曰：‘子学吾书，但求其力耳。吾
昔授教于韩吏部，其法曰拨镫，今将授子，子勿妄传
推拖撚拽是也’。”

按《金石录》，唐《定州文宣王庙记》，“大中十三年卢肇撰，
并正书。”

按《书史会要》：“卢肇以文翰知名海内，而工于书札。”